Marafkó László

*Önkritika*

Első írásaim diákkoromban, 1961-ben jelentek meg. Az egyetem befejeztével, rövid kitérők után nyolc redakcióban csaknem negyven évig, szinte mindig grádicsot bejárva próbáltam megállni helyemen. Egyéniségemet őrizendő egyre inkább s a szerkesztésbe visszahúzódva. Leghosszabban, majdnem két évtizedig a Magyar Nemzetnél. A változások évében, 1990-ben, amikor a lap történetében először s valószínűleg utoljára a kollektíva választott főszerkesztőt, annak egyik helyetteseként. Lemondásom után más funkcióban 2000-ig még maradva, ám ekkor a beolvasztott s lényegileg „átgyúrt” lapot kényszerűen elhagytam.

A nekem adott kort megörökíteni szándékozó könyv emlékezés és régi publicisztikák valamint dokumentumok fonadéka. Kiegészítések ahhoz, amit már talán történelemnek nevezhetünk.

|  |
| --- |
| *75. születésnapján szeretettel köszöntjük Marafkó László írót, költőt, publicistát, szorgos szerzőnket, barátunkat!* |